ET Euroopa Liidu Teataja C 137/12

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 137/11)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) NR 2081/92

“FICO BIANCO DEL CILENTO”

EÜ nr: IT/00282/14.03.2003

KPN ( X ) KGT ( )

Käesolev kokkuvõte on koostatud teavitamise eesmärgil. Üksikasjaliku teabe saamiseks palume kõnealustest kaitstud päritolunimetust või kaitstud geograafilist tähist kandvatest toodetest huvitatud isikutel ja eelkõige nende tootjatel tutvuda tehnospetsifikaadi täieliku variandiga, mis on siseriiklikes ametiasutustes, ühendustes või Euroopa Komisjoni pädevates talitustes (1) kättesaadaval.

1. Liikmesriigi vastutav talitus

Nimi: Ministero delle Politiche Agricole e Forestali Aadress: Via XX Settembre, 20 — I-00187 ROMA Tel: (+39 06) 481 99 68 Faks: (+39 06) 42 01 31 26 E-post: qtc3@politicheagricole.it

2. Taotlejate rühm

2.1. Nimi: Consorzio per la Tutela e la Valorizzazione del Fico Bianco del Cilento 2.2. Aadress: Via S. Marco, 118 — I-84043 Agropoli (Sa) Tel: (+39 08) 28 72 27 99 2.3. Liikmed: Tootja/töötleja (X) muud ()

3. Toote liik

Klass 1.6: Looduslikud ja töödeldud puu- ja köögiviljad ning teraviljad.

4. Tehnospetsifikaat

(artikli 4 lõikes 2 sätestatud nõuete kokkuvõte)

4.1. Nimetus: “Fico bianco del Cilento”

4.2. Kirjeldus: Kaitstud päritolunimetus “Fico Bianco del Cilento” tähistab Dottato sordiga seotud biotüüpide — Ficus carica domestica L. liigi kuivatatud puuvilju.

Toodet esineb nii kooritud kui koorimata kujul (fichi mondi), ning sellel on järgmised omadused:

koorimata viigimarjad: ühtlase värvusega helekollasest kollase toonini;

kooritud ja koheselt küpsetatud viigimarjad: tumekollased;

fichi mondi: väga heleda värvusega, peaaegu valged;

viljaliha: nätske konsistentsi ja seemnisega, mis on suures osas tühi, keskelt peaaegu täielikult täidetud ning värvuselt merevaigukollane;

suurus: ühes kilogrammis võib olla kuni 70 kuivatatud koorimata viigimarja ning kuni 85 fichi mondi viigimarja;

niiskus: suurim lubatud niiskus on 26 %;

suhkrusisaldus — vähim kogus 100 g kuivatatud toote kohta:

— glükoos: 21,8 g

— fruktoos: 23,2 g

— sahharoos: 0,1 g

puudused: toode peab olema putukatest, hallitusest või muudest kahjutekitajatest kahjustamata; puuvilja pinnast võib olla korgistunud kuni 5 %.

Toodet võib täita muude koostisainetega, näiteks mandlite, kreeka pähklite, sarapuupähklite, apteegitilli seemnete või tsitrusekoortega. Täidis võib moodustada kuni 10 % kogu müüdavast tootest ja kõnealuste koostisainete päritolu järgmises punktis 4.3 määratletud piirkonnast peab olema tõendatud.

Kuivatatud viigimarjad võivad olla pakendatud lahtiselt ja säilitusaineteta erinevatesse pakenditesse (silindrikujulised, kroonkorkidega, ümarad, kotid) kaaluga 125 g — 1 kg. Need võivad olla pakendatud lahtiselt, taimsest materjalist valmistatud korvidesse, mille kogukaal on 1–20 kg. Viigimarjad võivad olla pakendamata ja viljaliha poolse küljega üksteise vastas 125 g — 1 kg raskustes pakkides; samuti võivad nad olla puuvarrastel ning eespool osundatud ainetega täidetud. Pakendid võivad olla kaunistatud loorberilehtedega.

4.3. Geograafiline ala: Cilento on geograafiline piirkond, mis paikneb Campania maakonnas Türreeni mere ääres Salerno lahte suubuva Sele jõe suudme ja Policastro lahte suubuva Bussento jõe suudme vahel; põhja pool piirneb see Alburno ja Cervati mäemassiividega. Tootmisega seotud haldusüksused on loetletud tehnospetsifikaadis.

4.4. Päritolutõend: Kõikide tootmisprotsessi etappide üle tuleks teostada järelevalvet, dokumenteerides iga etapi puhul selle sisendid ja väljundid. Sel viisil ning tootjate, viigimarjade kasvatusalade, töötlejate ja pakendajate kandmisega kontrolliasutuse erinimekirjadesse tagatakse toote jälgitavus (ühest tootmisahela otsast teiseni, mõlemas suunas).

Kõikide asjaomastes nimekirjades loetletud isikute, nii füüsiliste kui juriidiliste, tegevust reguleerib kontrolliasutus, nagu on sätestatud tehnospetsifikaadis ja asjaomases kontrollikavas. Juhul, kui kontrolliasutus tuvastab kindlaksmääratud nõuetele mittevastavuse, isegi kui see esineb ainult ühe tootmisahela lüli puhul, ei või toodet müüa kaitstud päritolunimetusega “Fico Bianco del Cilento”.

4.5. Valmistamismeetod: Spetsifikaadis on muuhulgas ette nähtud, et istutamise tihedus ei või ületada 700 puud hektari kohta. Puuvilju tuleks kuivatada eemal otsesest päikesevalgusest, võimaluse korral kasutades selliseid meetodeid, millega otsesele päikesevalgusele avatud puuvilju kaitstakse kiletunnelitega, mille kõrgus on vähemalt kaks meetrit ja/või leotades puuvilju 2 %-lises kuumas soolalahuses.

Tootmis-, töötlemis- ja pakendamisetapid peavad toimuma punktis 4.3 kirjeldatud tootmispiirkonnas.

4.6. Seos piirkonnaga: Pinnase- ja ilmastikutingimused (mere tasakaalustav mõju, Apenniinide kaitse kirde poolt tulevate talviste külmade õhuvoolude eest, viljakas pinnas ja äärmiselt sobiv sademete hulk) koos aastatuhandete vältel omandatud kogemustest tulenevate kasvatusviiside lihtsusega ja puu täielik kohandumine piirkonna loodusliku keskkonnaga annavad Cilento kuivatatud viigimarjadele organoleptilised omadused, mida tarbijad eriti hindavad. Lisaks on kõnealune puu Cilento põllumajandusmaastikule iseloomulik.

Valge viigimarja kasvatamine Cilentos on väga pikkade traditsioonidega ja ulatub arvatavasti tagasi hellenistliku kultuuri eelsesse ajajärku, mil viigimari Lähis–Ida tsivilisatsioonide esimestel kaubareisidel Itaaliasse toodi. Esmalt Cato ja hiljem Varro kirjeldasid, kuidas Cilento ja Lucania põllutöölised kasutasid kuivatatud viigimarju tavapärase põhitoiduna.

4.7. Kontrolliasutus:

Nimi: IS.ME.CERT. Aadress: Via G. Porzio Centro Direzionale Isola G1 scala C — I-80143 NAPOLI

4.8. Märgistus: Toote pakend peaks olema märgistatud sõnadega “FICO BIANCO DEL CILENTO” ja “DENOMINAZIONE DI ORIGINE PROTETTA” või lühendiga “D.O.P.”, trükitähtedega, mis on vähemalt kaks korda suuremas kirjas kui muu trükitud tekst. Samuti peaksid pakendil olema selgelt näha järgmised olulised andmed:

pakendaja nimi, ärinimi ja aadress;

viigimarjade tootmisaasta;

netokaal päritolukohas;

logo, mille kohta võib leida üksikasjalikud andmed tehnospetsifikaadilt ja mis on seotud kuvandiga, mida tuleb kasutada alati koos kaitstud päritolunimetusega. Logol on kujutatud rohelisele, põldu meenutavale taustale asetatud kolm stiliseeritud küpset viigimarja, mis näitavad puuvilja kuivades selle värvuse iseloomulikku järkjärgulist muutumist. Puuvilja kõrval, kujundi paremal küljel on näha stiliseeritud dooria stiilis kreeka samba osa. Taustal on kujutatud sinist taevariba koos vasakul ülanurgas oleva päikesega, mille kiired on suunatud viigimarjadele.

Punktis 4.1 nimetatud kaitstud päritolunimetuse kasutamiseks ei või kasutada mingisuguseid muid omadusi peale nende, mis on ette nähtud käesoleva tehnospetsifikaadiga, sealhulgas selliseid omadussõnu nagu tipo, gusto, uso, selezionato, scelto ja muid sarnaseid sõnu.

Tooteid, mille peamine koostisaine on kaitstud päritolunimetusega toode “Fico Bianco Del Cilento” võib ka arendamise ja töötlemise järel müüa nende päritolule viitavas pakendis ilma ühenduse logota, juhul kui:

toode sisaldab ainult sertifitseeritud kaitstud päritolunimetuse “Fico Bianco Del Cilento” liiki viigimarju;

kaitstud päritolunimetuse “Fico Bianco Del Cilento” kasutajad on saanud loa intellektuaalomandi õiguse valdajatelt, kes on õigused omandanud kaitstud päritolunimetuse “Fico Bianco Del Cilento” registreerimisega ja kes kuuluvad Põllumajandus- ja metsandusministeeriumi poolt tunnustatud kaitstud päritolunimetuse kaitsmiseks loodud ühendusse. Samuti sisestab nimetatud ühendus kasutajad eriregistritesse ja teostab järelevalvet kaitstud päritolunimetuse nõuetekohase kasutamise üle. Tunnustatud ühenduse puudumisel täidab eespool osundatud ülesandeid Põllumajandus- ja metsandusministeerium kui määruse (EMÜ) nr 2081/92 rakendamise eest vastutav riigi ametiasutus.

Juhul kui kaitstud päritolunimetusega toodet “Fico Bianco Del Cilento” kasutatakse samaaegselt muude koostisainetega, võib seda kehtivate määruste kohaselt nimetada vaid ühe koostisainena seda sisaldavas või sellest valmistatavas tootes.

4.9. Siseriiklikud nõuded: —

(1) Euroopa Komisjon, põllumajanduse peadirektoraat, põllumajandustoodete kvaliteedipoliitika talitus, B-1049 Büssel.